Държавен вестник, бр. 16, 2015 г., стр. 27

БРОЙ  16	
Д Ъ Р Ж А В Е Н  В Е С Т Н И К 	
СТР.  27  
(2) Управляващият орган извършва про­
верки и по отношение на предлагането и 
реализирането на съпътстващи мерки до 
крайните потребители.
Раздел III
Годишни доклади/окончателен доклад за 
изпълнението на Оперативната програма 
за храни
Чл. 49. (1) Управляващият орган изготвя 
годишни доклади/окончателен доклад за 
изпълнението в съответствие с делегирания 
Регламент (ЕС) № 1255/2014 г. на Комисията 
от 17 юли 2014 г. за допълване на Регламент 
№ 223/2014 на Европейския парламент и на 
Съвета относно ФЕПНЛ, който определя съ­
държанието на годишните и окончателните 
доклади за изпълнението, включително спи­
съка на общите показатели, които трябва да 
бъдат отчитани.
(2) От 2015 до 2023 г. Управляващият орган 
представя на Европейската комисия до 30 юни 
всяка година Годишен доклад за изпълнението 
на Оперативната програма, осъществена през 
предходната финансова година. 
(3) Управляващият орган представя оконча­
телен доклад за изпълнението на Оперативната 
програма до 30 септември 2024 г. 
ДОПЪЛНИТЕЛНА РАЗПОРЕДБА
§ 1. По смисъла на постановлението:
1. „Ръководител на Управляващия орган“ 
е ръководителят на администрацията, изпъл­
няваща функциите на Управляващ орган на 
съответната програма, или част от която е 
Управляващият орган на съответната програма 
или оправомощено от него длъжностно лице.
2. „Кандидати за безвъзмездна финансова 
помощ“ са всички физически и юридически 
лица и техни обединения, които кандидатстват 
самостоятелно или с други партньорски ор­
ганизации за безвъзмездна финансова помощ 
чрез подаване на заявления за финансиране.
3. „Бенефициент“ е публична или частна 
структура, която отговаря за започването или 
за започването и изпълнението на операции.
4. „Партньорски организации“ са публич­
ноправни организации и/или организации с 
нестопанска цел, които пряко или чрез други 
партньорски организации доставят храни на 
най-нуждаещите се лица в съчетание със 
съпътстващи мерки и чиито операции са 
избрани от Управляващия орган.
5. „Оценка на административното съответ­
ствие и допустимостта“ е етап от оценката 
на заявлението за финансиране, при който 
се извършва проверка относно формалното 
съответствие на проектното предложение и 
на допустимостта на кандидатите и описаните 
дейности.
6. „Оценка на качеството“ е оценка по съ­
щество на заявленията за финансиране, която 
се извършва в съответствие с критериите за 
оценка на заявленията.
7. „Административни разходи“ са разходите, 
които са пряко съотносими към дейностите 
по съответната операция, свързани с адми­
нистриране на договора, режийни разходи, 
консумативи и материали, наем, експертизи, 
осигуряване на публичност и информация, 
осъществяване на обратна връзка с крайните 
потребители и всички други разходи, които 
не спомагат за изпълнението на целите на 
договора или на заповедта за предоставяне на 
безвъзмездна финансова помощ и не влияят 
върху качеството на предоставяните услуги 
или дейности.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 2. Постановлението се приема на ос­
нование чл. 7a от Закона за нормативните 
актове във връзка с чл. 26 и 32 от Регламент 
№ 223/2014 на Европейския парламент и на 
Съвета от 11 март 2014 г. относно Фонда за 
европейско подпомагане на най-нуждаещите 
се лица. 
§ 3. Изпълнението на постановлението се 
възлага на заместник министър-председателя 
по демографската и социалната политика и 
министър на труда и социалната политика 
и на изпълнителния директор на Агенцията 
за социално подпомагане към министъра на 
труда и социалната политика.
§ 4. Указания за прилагането на детайлизи­
раните правила за допустимост на разходите за 
всеки конкретен случай се посочват в изиск­
ванията за кандидатстване по съответната 
операция от Оперативната програма, без да 
противоречат на общностното и националното 
законодателство.
§ 5. Постановлението влиза в сила от деня 
на обнародването му в „Държавен вестник“.
Министър-председател:
Бойко Борисов
За главен секретар на Министерския съвет: 
Веселин Даков
1324
ПОСТАНОВЛЕНИЕ № 38
ОТ 23 ФЕВРУАРИ 2015 Г.
за приемане на Устройствен правилник на 
Министерството на правосъдието
МИНИСТЕРСКИЯТ СЪВЕТ
П О С Т А Н О В И :
Член единствен. Приема Устройствен пра­
вилник на Министерството на правосъдието.
Заключителни разпоредби
§ 1. Отменя се Устройственият правилник 
на Министерството на правосъдието, приет с 
Постановление № 215 на Министерския съвет 
от 2013 г. (ДВ, бр. 84 от 2013 г.).